KOMISSION KERTOMUS EUROOPAN PARLAMENTILLE JA NEUVOSTOLLE KOMISSION KOLMAS RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAASEUDUN KEHITTÄMISEN MAATALOUSRAHASTOSTA (MAASEUTURAHASTO) VARAINHOITOVUOSI 2009 /* KOM/2010/0497 lopull.*/





[pic] | EUROOPAN KOMISSIO | Bryssel 23.9.2010 KOM(2010) 497 lopullinen KOMISSION KERTOMUS EUROOPAN PARLAMENTILLE JA NEUVOSTOLLE KOMISSION KOLMAS RAHOITUSKERTOMUSEUROOPAN PARLAMENTILLE JA NEUVOSTOLLE EUROOPAN MAASEUDUN KEHITTÄMISEN MAATALOUSRAHASTOSTA (MAASEUTURAHASTO)VARAINHOITOVUOSI 2009 SEK(2010) 1091 SISÄLLYSLUETTELO 1. Talousarviomenettely 3 1.1. Alustava talousarvioesitys 2009 3 1.2. Talousarvioesitys vuodeksi 2009 3 1.3. Vuotta 2009 koskeva oikaisukirjelmä 3 1.4. Neuvoston toinen käsittely 3 1.5. Vuoden 2009 talousarvion hyväksyminen 3 2. Määrärahojen hoito 4 2.1. Maksusitoumusmäärärahojen hoito 4 2.1.1. Maaseuturahaston toimintaohjelmat 4 2.1.2. Tekninen apu 4 2.2. Maksusitoumusmäärärahojen hoito 4 2.2.1. Maaseuturahaston toimintaohjelmat 4 2.2.2. Tekninen apu 4 3. Maaseuturahaston vuoden 2009 talousarvion toteutuminen 4 3.1. Johdanto 4 3.2. Maaseuturahaston ohjelmien muuttaminen 4 3.3. Maksusitoumusmäärärahojen toteutuminen 4 3.3.1. Maaseuturahaston toimintaohjelmat 4 3.3.2. Tekninen apu 4 3.4. Maksumäärärahojen toteutuminen 4 3.4.1. Maaseuturahaston toimintaohjelmat 4 3.4.2. Tekninen apu 4 3.5. Ilmoitetut menot toimintalinjoittain ja toimenpiteittäin 4 3.6. Euroopan maaseuturahaston ohjelmien täytäntöönpano 4 TALOUSARVIOMENETTELY Alustava talousarvioesitys 2009 Komissio hyväksyi vuoden 2009 alustavan talousarvioesityksen ja teki sitä koskevan ehdotuksen budjettivallan käyttäjälle 6. toukokuuta 2008. Kauden 2007–2013 rahoituskehyksen otsakkeeseen 2 ehdotetut Euroopan maaseudun kehittämisrahaston (maaseuturahasto) määrärahat muodostuivat kaikkiaan 13 395 miljoonan euron maksusitoumusmäärärahoista ja 9 842 miljoonan euron maksumäärärahoista. Alamomentti | Maksusitoumus-määrärahat (euroa) | Maksumäärä- rahat (euroa) | 05.040501 (Maaseudun kehittämisohjelmat) | 13 373 504 584 | 9 832 000 000 | 05.040502 (Tekninen apu) | 21 913 625 | 9 900 000 | Talousarvioesitys vuodeksi 2009 Neuvosto hyväksyi vuoden 2009 talousarvioesityksen heinäkuussa 2008. Maaseuturahaston määrärahoja supistettiin 115,0 miljoonaa euroa verrattuna alustavaan talousarvioesitykseen. Vuotta 2009 koskeva oikaisukirjelmä Komissio hyväksyi lokakuussa 2008 vuoden 2009 alustavan talousarvioesityksen oikaisukirjelmän nro 2. Vaikka oikaisukirjelmä koski lähinnä maatalousrahastoa, maaseuturahaston ohjelmien määrärahoja lisättiin viinialan uudistukseen liittyvien, ensimmäisestä pilarista siirrettävien 0,16 miljoonan euron huomioon ottamiseksi. Lisäys koski sekä maksusitoumusmäärärahoja että maksumäärärahoja. Neuvoston toinen käsittely Neuvoston toisessa käsittelyssä 12. marraskuuta 2008 ei muutettu oikaisukirjelmässä ehdotettuja maaseuturahaston määrärahoja. Vuoden 2009 talousarvion hyväksyminen Vuoden 2009 talousarvio hyväksyttiin Euroopan parlamentin täysistunnossa joulukuussa 2008, ja maaseuturahaston ohjelmille ehdotettuja maksusitoumusmäärärahoja korotettiin 249,8 miljoonaa euroa ja maksumäärärahoja vähennettiin 696,8 miljoonaa euroa neuvoston toisessa käsittelyssä ehdotettuihin määriin nähden. Alamomentti | Maksusitoumus-määrärahat (euroa) | Maksumäärä- rahat (euroa) | 05.040501 (Maaseudun kehittämisohjelmat) | 13 623 504 584 | 9 135 331 205 | 05.040502 (Tekninen apu) | 21 913 625 | 9 900 000 | MÄÄRÄRAHOJEN HOITO Maksusitoumusmäärärahojen hoito Maaseuturahaston toimintaohjelmat Vuoden 2009 alkuperäisen talousarvion maksusitoumusmäärärahat olivat 13,62 miljardia euroa. Määrää korotettiin elvytyspaketin ensimmäistä osaa vastaavalla 0,6 miljardin määrällä (lisätalousarvio nro 4), ja siitä vähennettiin budjettivallan käyttäjän tekemällä muutoksella 0,25 miljardia euroa maksumäärärahoja, joita ei voitu puutteellisen oikeusperustan vuoksi toteuttaa (lisätalousarvio nro 10). Näin ollen talousarviovuodeksi 2009 käytettävissä ollut kokonaismäärä oli 13,97 miljardia euroa. Maaseuturahaston ohjelmien määrärahat olivat vuonna 2009 yhteensä 13,72 miljardia euroa. Vuodelle 2010 siirrettiin 252 miljoonaa euroa. Maksusitoumusmäärärahojen hoito vuonna 2009 –Maaseuturahasto | Alamomentti 05.040501 (määrät euroina) | Määrärahat vuoden 2009 alussa | 13 623 504 584 | Lisätalousarvio nro 4 – Euroopan talouden elvytyspaketin lisämääräraha | 600 000 000 | Lisätalousarvio nro 10 – Toteutumattomien määrärahojen peruuttaminen | -249 840 000 | Vuodeksi 2009 käytettävissä olevat määrärahat | 13 973 664 584 | Vuonna 2009 käytetyt määrärahat | 13 721 634 827 | Käyttämättömät määrät vuoden 2009 lopussa - siirto vuodelle 2010 | 252 029 757 | Tekninen apu Neuvoston asetuksen (EY) N:o 1698/2005 69 artiklan 2 kohdassa säädetään, että 0,25 prosenttia yhteisön tuesta maaseudun kehittämiseen kohdistetaan komission tekniseen apuun. Vuoden 2009 talousarviossa tähän tarkoitukseen käytettävissä oleva määrä oli 21,9 miljoonaa euroa. Vuoden 2009 lopussa sidottu kokonaismäärä oli 5,1 miljoonaa euroa. Maksusitoumusmäärärahojen hoito Maaseuturahaston toimintaohjelmat Vuoden 2009 alkuperäisen talousarvion maksumäärärahat olivat 9,91 miljardia euroa, josta 9,1 miljardia euroa oli hyväksytystä talousarviosta ja 775 miljoonaa euroa oli vuodelta 2008 siirrettyjä määrärahoja. Määrää vähennettiin joulukuussa lisätalousarviolla nro 10 1,65 miljardia euroa jäsenvaltioiden syyskuussa toimittamien tarkistettujen maksuennusteiden huomioon ottamiseksi. Näin ollen talousarviovuodeksi 2009 käytettävissä olleet maksumäärärahat olivat 8,26 miljardia euroa. Jäsenvaltioille maaseuturahaston ohjelmien osalta maksettu kokonaismäärä oli vuonna 2009 yhteensä 8,21 miljardia euroa. Maksumäärärahojen hoito vuonna 2009 –Maaseuturahasto | Alamomentti 05.040501 (määrät euroina) | Määrärahat vuoden 2009 alussa | 9 135 331 205 | Vuodelta 2008 siirretyt määrärahat | 774 864 326 | Lisätalousarvio nro 10 – Maksumäärärahojen vähennys jäsenvaltioiden tarkistettujen maksuennusteiden vuoksi | -1 650 000 000 | Vuodeksi 2009 käytettävissä olevat määrärahat | 8 260 195 531 | Vuonna 2009 käytetyt määrärahat | 8 209 373 256 | Käyttämättömät määrät vuoden 2009 lopussa | 50 822 275 | Tekninen apu Vuoden 2009 talousarviossa maksumäärärahat olivat 9,9 miljoonaa euroa. Vuoden 2009 lopussa maksujen määrä oli yhteensä 3,7 miljoonaa euroa. MAASEUTURAHASTON VUODEN 2009 TALOUSARVION TOTEUTUMINEN Johdanto Varainhoitovuosi 2009 on katsottava maaseudun kehittämisohjelmien hyväksymisvaiheen ja aloittamisen (ennakoiden maksaminen mukaan luettuna) väliseksi siirtymävaiheeksi, jolloin ohjelmat pääsevät yleensä hyvään vauhtiin. Vauhtia hidastuttivat tuolloin kuitenkin jonkin verran taloudellinen kriisi, joka vaikutti jäsenvaltioiden myöntämän kansallisen osarahoituksen saatavuuteen ja saattoi myös vähentää edunsaajien halukkuutta sitoumusten tekemiseen. Sitä hidastuttivat niin ikään eräiden ohjelmien viivästynyt hyväksyminen samoin kuin joidenkin jäsenvaltioiden osalta aiemman kokemuksen puuttuminen maaseudun kehittämistoimenpiteiden täytäntöönpanossa. Toinen varainhoitovuotta 2009 leimaava tekijä oli ”terveystarkastuksen” sekä Euroopan talouden elvytyspaketin hyväksymistä seurannut uudelleenohjelmointiprosessi. Maaseuturahaston ohjelmien muuttaminen Kauden 2007–2013 maaseudun kehittämisohjelmiin tehtiin vuonna 2009 kaikkiaan 132 muutosta: 76 muutosta tehtiin ilmoitusmenettelyllä ja 56 muutosta komission päätöksellä maaseudun kehittämiskomitean myöntävän lausunnon jälkeen. Näistä 56 muutoksesta 49 hyväksyttiin terveystarkastuksen ja Euroopan talouden elvytyspaketin yhteydessä. Muutettavien ohjelmien lukumäärän (yhteensä 88) ja valmistelutyön ja neuvottelujen monitahoisuuden vuoksi kaikkia terveystarkastukseen ja Euroopan talouden elvytyssuunnitelmaan liittyviä muutoksia ei voitu hyväksyä vuoden 2009 aikana. Jäljelle jääviä 39:ää ohjelmaa koskevat komission päätökset hyväksyttiin vuoden 2010 alussa, mikä selittää 252 miljoonan euron maksusitoumusmäärärahasiirron vuodelta 2009 vuodelle 2010. Maksusitoumusmäärärahojen toteutuminen Maaseuturahaston toimintaohjelmat Alla olevassa taulukossa esitetään jäsenvaltioittain sidotut määrät vuonna 2009 ja komission päätöksellä 636/2006 vahvistettu jako (lokakuun 2009 muutos oli vuoden lopussa edelleen voimassa). Vuonna 2009 maaseuturahaston ohjelmiin oli käytettävissä yhteensä 13,97 miljardia euroa maksusitoumusmäärärahoja, ja sidottu määrä oli yhteensä 13,72 miljardia euroa. Jäljellä olevat 252 miljoonaa euroa koskivat ohjelmia, joihin vaikuttavia terveystarkastukseen ja elvytyspakettiin liittyviä muutoksia ei ollut hyväksytty ennen vuoden loppua. Nämä määrärahat siirrettiin vuodelle 2010 ja sidottiin täysimääräisesti määräaikaan eli 31. maaliskuuta 2010 mennessä. Mitään maaseudun kehittämisohjelmiin kohdistettuja määriä ei näin ollen menetetty. [pic] Tekninen apu Alla olevassa taulukossa esitetään vuonna 2009 käytetyt teknisen avun maksusitoumusmäärärahat. Suurin osa niistä liittyy Euroopan maaseudun kehittämisen verkostoon. [pic] Maksumäärärahojen toteutuminen Maaseuturahaston toimintaohjelmat Vuoden 2009 talousarviossa maksumäärärahoja oli vuoden 2008 siirto mukaan luettuna yhteensä 9,91 miljardia euroa. Tästä määrästä vähennettiin joulukuussa oikaisukirjelmässä nro 10 1,65 miljardia euroa, minkä johdosta kyseisen vuoden määrärahojen määräksi tuli lopulta 8,26 miljardia euroa. Vuoden 2009 lopussa maaseuturahaston ohjelmille oli maksettu kaikkiaan 8,21 miljardia euroa. Kyseisen vuoden määrärahojen (8,26 miljardia euroa) ja maksetun kokonaismäärän välinen ero on 51,2 miljoonaa euroa, mikä tarkoittaa 0,6 prosentin alikäyttöä. Taulukossa esitetään kyseisen määrän jakautuminen ilmoituskaudella:[pic] Vuoden 2009 kolmannen vuosineljänneksen korvaukset keskeytettiin kyseisen vuoden lopussa kokonaan tai osittain niiden kuuden maaseuturahaston ohjelman osalta, joiden maksusitoumusmäärärahat oli käytetty loppuun aikaisempien maksupyyntöjen maksuissa. Taulukossa esitetään kyseiset maaseuturahaston ohjelmat ja niitä vastaavat määrät. Maksut oli lykättävä siihen asti, kun uudet vuoden 2010 maksusitoumusmäärärahat olivat saatavilla. [pic] Alla oleva kaavio kuvaa maksumäärärahojen kuukausittaista käyttöä (tammikuusta joulukuuhun 2009). Toteutumisvauhti on sidoksissa neljännesvuosittaisten maksuilmoitusten lähettämisaikatauluun (määräajat ovat 31. tammikuuta (Q4 2008), 31. huhtikuuta (Q1 2009), 31. heinäkuuta (Q2 2009) ja 10. marraskuuta (Q3 2009)). [pic] Komission talousarviovuonna 2009 maksamien määrien toteutuminen jäsenvaltiota ja ilmoituskautta kohden esitetään seuraavassa taulukossa. Ilmoituskaudet ovat 16.10.–31.12.2008 (Q4 2008), 1.1.–31.3.2009 (Q1 2009), 1.4.–30.6.2009 (Q2 2009) ja 1.7.–15.10.2009 (Q3 2009). Alla olevan taulukon sarakkeissa Q2 2008 ja Q3 2008 ilmoitetut määrät liittyvät niihin maaseuturahaston ohjelmiin, joiden osalta vuosien 2007 ja 2008 maksusitoumusmäärärahat oli käytetty loppuun, ja korvaukset voitiin maksaa vasta vuoden 2009 uusista määrärahoista. [pic] Vuonna 2009 maksettu 8,21 miljardin euron määrä liittyy yksinomaan korvauksiin, koska suunniteltu ennakkorahoitus oli kokonaisuudessaan maksettu vuosina 2007 ja 2008. Seuraavan sivun taulukossa verrataan kunkin jäsenvaltion osalta maaseuturahaston vuonna 2009 suoritettuja maksuja vuoden 2008 maksuihin. Vaikka vuoden 2009 välimaksut olivatkin 35,4 prosenttia suuremmat kuin vuonna 2008 (8,21 miljardia vs. 6,06 miljardia euroa), kokonaismäärä väheni 3,9 prosenttia (8,21 miljardia vs. 8,54 miljardia euroa), koska ennakkorahoituksen viimeinen osa oli maksettu jo vuonna 2008. [pic] Tekninen apu Vuoden 2009 talousarvion maksumäärärahat olivat 9,9 miljoonaa euroa. Jäljempänä olevassa taulukossa esitetään teknisen tuen maksut, jotka olivat yhteensä 3,7 miljoonaa euroa. Suurin osa niistä liittyy Euroopan maaseudun kehittämisen verkostoon. [pic] Ilmoitetut menot toimintalinjoittain ja toimenpiteittäin Jäljempänä olevassa taulukossa esitetään jäsenvaltioiden ilmoittamat maaseudun kehittämisen maksupyynnöt toimintalinjaa/toimenpidettä kohden vuonna 2009 (Q4 2008 – Q3 2009), vuosilta 2007–2009 (Q4 2006 – Q3 2009), sekä maaseuturahaston ohjelmien rahoitussuunnitelmat (2007–2013; EU27). Vuoden 2009 menoista suurin osa liittyy edelleen toimintalinjaan 2 (57,8 prosenttia), sen jälkeen tulevat toimintalinja 1 (32 prosenttia), toimintalinja 3 (4,4 prosenttia) ja toimintalinja 4 (1,1 prosentti). Menojen jakautuminen poikkeaa edelleen huomattavasti kauden 2007–2013 rahoitussuunnitelmista (toimintalinjat 1–4 vastaavasti 33,6 prosenttia, 44,4 prosenttia, 13,3 prosenttia ja 5,9 prosenttia). Toimintalinjan 2 toimenpiteisiin sisältyy lähinnä vuotuisia maksuja (esim. maatalouden ympäristötoimenpiteet), kun taas toimintalinjat 1 ja 3 koskevat pääosin monivuotisia toimenpiteitä, joiden hyväksyntä- ja täytäntöönpanomenettelyt ovat niin ikään pidempiä (esim. investointihankkeet). Kolmen ensimmäisen vuoden (2007–2009) keskiarvoon verrattuna vuoden 2009 menot jakautuvat tasaisemmin toimintalinjojen kesken, ja kunkin toimintalinjan taso on aiempaa lähempänä rahoitussuunnitelman vastaavaa tasoa. Esimerkiksi toimintalinjan 2 taso aleni vuoden 2008 75 prosentista 57,8 prosenttiin vuonna 2009, kun taas toimintalinja 1 nousi vuoden 2008 21,3 prosentista 32 prosenttiin vuonna 2009. [pic] Euroopan maaseuturahaston ohjelmien täytäntöönpano Seuraavan sivun kaaviossa esitetään maaseudun kehittämisohjelmien rahoituksen toteutumisaste (vuoden 2009 alusta, Q4 2009 mukaan luettuna) vuosien 2007–2009 määrärahoihin verrattuna. Keskimääräinen toteutumisaste kaikkien maaseuturahaston ohjelmien osalta on 68,4 prosenttia. Kaavio osoittaa, että useimmat jäsenvaltiot olivat käyttäneet yli 50 prosenttia vuosien 2007–2009 määrärahoista. Kolmessa jäsenvaltiossa ilmoitettujen menojen taso oli vuosien 2007–2009 maksusitoumuksia korkeampi, ja ero oli katettava vuoden 2010 uusilla maksusitoumuksilla. [pic]